**TEHNIČNE ZAHTEVE ZA MOBILNE STISKALNICE**

Predmet naročila je nakup 3 (treh) mobilnih stiskalnic in sicer:

|  |  |
| --- | --- |
| Mobilna batna stiskalnica | 2 kos |
| Mobilna vijačna stiskalnica z integriranim mehanizmom za dvigovanje zabojnikov | 1 kos |

**SPLOŠNE ZAHTEVE**

Dobavitelj se zavezuje, da bo opremo dobavil najpozneje v roku 6 (šest) tednov od sklenitve pogodbe. Kraj dobave opreme se izvede na sedež naročnika.

Ponudnik mora k ponudbi obvezno priložiti:

* tehnično dokumentacijo ponujenega izdelka, iz katere so razvidni vsi tehnični podatki in lastnosti izdelka,
* tehnični načrt ponujenega izdelka,
* izjava o skladnosti (CE izjava),
* podpisano izjavo, da je naprava primerna oziroma ustrezna za odvoz z namenskimi vozili (samonakladalci),
* potrdilo oziroma certifikat, da ponudnik za ponujeni izdelek zagotavlja tudi pooblaščen servis ali izjavo o sklenjeni pogodbi s pooblaščenim servisom na območju Republike Slovenije za čas trajanja garancije,
* izjavo, da zagotavlja maksimalen 24 urni odzivni čas v primeru intervencijskih popravil za čas trajanja garancije,
* izjavo, da zagotavlja najmanj 2 letno garancijo za odpravo vseh napak,
* ponudnik predloži referenco, da enako napravo kot ponuja uporablja že vsaj en javni zdravstveni zavod.

**ZAHTEVE ZA MOBILNE STISKALNICE**

**Mobilna batna stiskalnica**

* Stiskalnica volumna 10 m3, z mobilno potisno ploščo s pokrovom in s sistemom odpiranja zadnjih vrat,
* dimenzije stiskalnice cca. dolžina 4800 mm; višina 2100 mm; širina 2100 mm,
* teža stiskalnice cca. 2200 kg,
* stiskalnica je bele barve in antikorozijsko zaščitena,
* ukrivljena zadnja vrata stiskalnice,
* ročno odpiranje pokrova vsipnega jaška s pomočjo plinskih amortizerjev. Pokrov mora omogočati zaklepanje in imeti tesnilo (zagotavljanje vodotesnosti),
* v celoti vodotesna stiskalnica,
* vizualna kontrola polnosti skozi lino,
* pogon stiskalnice se vrši preko agregata, katerega nadzira vgrajen računalnik,
* na krmilni plošči (ki omogoča zaklepanje) so glavno stikalo, stikalo za vklop, stikalo za izklop v sili, kontrolna lučka ki označuje polnost stiskalnice in kontrolna lučka, ki javlja napako,
* priključena je na električni priključek 400 V, varovan z varovalkami 16 A, ki ga pripravi naročnik,
* stiskanje odpadkov v razmerju 1:3 do 1:5 odvisno od stisljivosti odpadkov.

**Mobilna vijačna stiskalnica z integriranim mehanizmom za dvigovanje zabojnikov**

* Stiskalnica volumna 10 m3, s sistemom odpiranja zadnjih vrat,
* dimenzije stiskalnice brez integriranega mehanizma za dvigovanje zabojnikov cca. dolžina 4800 mm; višina 2100 mm; širina 2100 mm,
* teža stiskalnice cca. 2200 kg,
* stiskalnica je bele barve in antikorozijsko zaščitena,
* ukrivljena zadnja vrata stiskalnice,
* ročno odpiranje pokrova vsipnega jaška s pomočjo plinskih amortizerjev. Pokrov mora omogočati zaklepanje in imeti tesnilo (zagotavljanje vodotesnosti),
* v celoti vodotesna stiskalnica,
* vizualna kontrola polnosti skozi lino,
* pogon stiskalnice se vrši preko agregata, katerega nadzira vgrajen računalnik,
* na krmilni plošči (ki omogoča zaklepanje) so glavno stikalo, stikalo za vklop, stikalo za izklop v sili, kontrolna lučka ki označuje polnost stiskalnice in kontrolna lučka, ki javlja napako,
* priključena je na električni priključek 400 V, varovan z varovalkami 16 A, ki ga pripravi naročnik,
* stiskanje odpadkov v razmerju 1:3 do 1:5 odvisno od stisljivosti odpadkov,
* integriran mehanizem za dvigovanje zabojnikov mora omogočati dvig zabojnika namenjenega za prevoz odpadkov (zunanje dimenzije zabojnika 1090 x 690 x 1515 mm).